Moun kap manifeste devan Kongrè a pou mande renouvle pwogram DACA a, Deferred Action for Childhood Arrivals, ki an favè pou timoun ki san dokiman rete viv Etazini legalman.
Prezidan ameriken an, Donald Trump, deklare jedi 4 janvye 2018 la, nenpòt lwa ki ta bay imigran ki antre Ozetazini ilegalman kòm timoun opòtinite pou yo tounen sitwayen ameriken; lwa sa a dwe mache ak finansman pou konstwi yon miray sou fwontyè a.
Sa pa gen lontan lidè ameriken an te mete fen nan prosesis migrasyon kote yon rezidan kapab mennen plizyè manb fanmiy ni nan peyi a an mèm tan tou li mete fen nan pwogram viza moun genyen nan lotri a.
Nan mwa septanm 2017, Mesye Trump ki te anile pwogram DACA a, ou aksyon imigrasyon pran kont timoun ki te debake san papye ak paran yo Ozetazini, bay kongrè a 5 mas 2018 pou l jwenn yon solisyon pou gwoup patikilye sa a. Se ansyen Prezidan Barack Obama ki te parèt ak mezi sa a, dekwa pou proteje anviwon 800 mil imigran ilegal anba depòtasyon.